We Want Prenupt! 15 Celebrity Love Stories - Bridal Party Tees
June 17, 2008 June 18, 2008 bridalpartytees Celebrity, Weddings Groothertog Nikolaas Konstantinowitsj van Rusland - Wikipedia
14 Februarie [O.S. 2 Februarie] 1850,
26 Januarie [O.S. 14 Januarie] 1918,
Tasjkent, nou in Oesbekistan
Nadezjda Aleksandrowna van Dreyer
Prins Artemi Nikolajewitsj Romanofski-Iskander
Prins Aleksander Nikolajewitsj Romanofski-Iskander
Groothertog Nikolaas Konstantinowitsj (Russies: Николай Константинович; 14 Februarie [O.S. 2 Februarie] 1850 – 26 Januarie [O.S. 14 Januarie] 1918) was die eersgebore seun van groothertog Konstantyn Nikolajewitsj van Rusland en ’n kleinseun van keiser Nikolaas I.
Die paleis van groothertog Nikolaas Konstantinowitsj in Tasjkent soos dit tans lyk.
Hy is in Sint Petersburg gebore en toe hy groter was, was hy ’n bekwame militêre offisier en ongeneeslike rokjagter. Hy het ’n affair gehad met ’n berugte Amerikaanse vrou, Fanny Lear. Dit het daartoe gelei dat hy drie waardevolle diamante gesteel het van ’n ikoon wat aan sy ma behoort het. Hy is geestelik versteur verklaar en is na die buitewyke van die Russiese Ryk verban.
Hy het baie jare onder toesig in die gebied om Tasjkent in die suidoostelike deel van die keiserryk (nou in Oesbekistan) gewoon en het ’n groot bydrae tot die stad gemaak deur die plaaslike gebied met sy eie geld te help verbeter. In 1890 het hy vir hom ’n paleis in Tasjkent laat bou om sy groot, waardevolle versameling kunswerke uit te stal; die versameling is nou die middelpunt van die Kunsmuseum van Oesbekistan. Hy was hier ook bekend as ’n bekwame ingenieur wat twee groot besproeiingskanale laat bou het.
Nikolaas het verskeie kinders by verskillende vroue gehad.
Nikolaas is op 26 Januarie 1918 aan longontsteking dood en is in Tasjkent begrawe.
Hy is in 1882 met Nadezjda Aleksandrowna van Dreyer getroud; sy was die dogter van die Orenburgse polisiehoof, Aleksander Goestawowitsj Dreyer. Twee kinders is uit die huwelik gebore:
Artemi Nikolajewitsj, prins Iskander (of prins Romanofski-Iskander) (1883–1919)
Aleksander Nikolajewitsj, prins Iskander (of prins Romanofski-Iskander) (1887-1957)
Onder sy buite-egtelike kinders tel:
Olga Nikolajewna Wolinskaja (1877–1910)
Nikolaas Nikolajewitsj Wolinski (1878-1913)
Stanislaf (oorl. 1919)
Nikolaas (oorl. 1922)
Daria (oorl. 1936)
Tatjana (oorl. ?)
↑ Massie, Robert K. (1995), The Romanovs: The Final Chapter, Londen: Random House, p. 255, ISBN 0-09-960121-4
Ontsluit van "https://af.wikipedia.org/w/index.php?title=Groothertog_Nikolaas_Konstantinowitsj_van_Rusland&oldid=1696411"
Die bladsy is laas op 23 Julie 2018 om 02:18 bygewerk.